**Oznámenie výrubu drevín**

Výrub dreviny z dôvodu hrozby bezprostredného ohrozenia zdravia alebo života človeka, alebo značnej škody na majetku je potrebné oznámiť Obecnému úradu v Klenove najneskôr do **5 dní** od uskutočnenia výrubu.  
  
Oznámiť skutočnosť výrubu dreviny je povinný ten kto:

* obnovuje produkčne ovocné dreviny, ak sa výsadba nových ovocných drevín uskutoční do 6 mesiacov odo dňa výrubu,
* pri bezprostrednom ohrození zdravia alebo života človeka, alebo značnej škody na majetku.

*Vysvetlenie:*  
- obnovou produkčnej ovocnej dreviny sa rozumie výmena ovocnej dreviny s jednoznačnou funkciou produkcie ovocia na účel výsadby nových ovocných stromov, pričom nemusí ísť o výsadbu drevín tých istých ovocných rodov a druhov.  
- bezprostredným ohrozením zdravia a majetku sa rozumie stav, ktorý je vyvolaný nepredvídateľnou alebo neodvrátiteľnou udalosťou nezávislou od ľudskej vôle s následkami ohrozenia zdravia, života človeka alebo spôsobenia značnej škody na majetku (stonásobok minimálnej mzdy). Ide o úder blesku, povodeň, zemetrasenie, smršť, zosuv pôdy a suché a odumreté stromy nachádzajúce sa na miestach, kde môžu ohroziť zdravie, život alebo majetok človeka.

|  |  |
| --- | --- |
|  |  |
|  |  |
| **Súvisiace predpisy:** | zákon č. 543/2002 Z. z. o ochrane prírody a krajiny, |
| **Poplatok:** | bez poplatku |